rlitschk/wikidir huggingface dataset:
Turkmenistan (turkmenisch Türkmenistan; mänggisch au as Turkmenie bezeichnet) isch ä Schdaat in Zentralasie am Kaspische Meer. Nochberländer si der Iran, Afghanistan, Usbekistan und Kasachstan. Dr Hauptdeil vo der Bevölkerig wird vo de Turkmene mit rund 85 % usgmacht; die gröschte Minderheite si d Russe (7 %), Usbeke (5 %), Kasache, Tatare, Ukrainer, Aserbaidschaner und Armenier. Die höggschte Besiedligsdichte wiisen d Oase im Vorland vom Kopet-Dag, d Regione am Underlauf vom Tedschen und Murgab, s Dal vom Amudarja und d Gebiete, wo am Karakumkanal ligge, uf. 47 % vo de Bewohner läbe in Schdedt. Die gröschte Schdeädt si (Stand 1. Januar 2005): Aşgabat (797.900 Iiwohner), Türkmenabat (234.828 Iiwohner), Daşoguz (199.514 Iiwohner) und Mary (114.690 Iiwohner). Öbbe 90 % vo der Bevölkerig si Muslim (Sunnite vo der hanafitische Rächtsschuel). 9 % ghöre zur Russisch-Orthodoxe Chille. Zwar isch d Religionsfreiheit in dr Verfassig feschtgeschriibe, aber lang si nume die beide erwähnte Religione offiziell anerkennt worde. Im Früehlig 2004 si wägme internationale Druck die Beschtimmige für d Zuelassig vo religiöse Minderheite gelockeret worde. D Religionsfreiheit entschbricht aber immer nonig de Schdandard, wo in weschtlige Länder üeblig si. Anerkennt si die Gmeinschafte: Babtischde, Adventischde, Bahai, Hare Krishna, Greater Christchurch, Church of Christ, Light of the
S Königriich Thailand (Thai: ราชอาณาจักรไทย, in dr Umgangsschbrooch: เมืองไทย) isch ä Schdaat in Südostasie. Es gränzt an Myanmar (anderi Name: Birma oder Burma), Laos, Kambodscha, Malaysia, s Andamanische Meer (Deil vom Indischen Ozean) und dr Golf vo Thailand (Deil vom Pazifik). 75 % vo der Bevölkerig si Thai, 14 % Chinese. Die räschtlige Iiwohner si Aghörigi vo de Bergvölker, Khmer, Laote, Malaie, Moke, Inder, Vietnamese, Lolos und Wiissi (Farang). Bevölkerigswaggstum: 0,95 % (Schätzig 2003), Bevölkerig 2025: 73,26 Millione (Prognose 2003) D Chinderstärblikeit bedrait 20 Todesfäll pro 1000 Lebiggeburte (2006). D Lebenserwartig lit durchschnittlig bi 71,2 Johr, Fraue 73,5 Johr und Manne 69,1 Johr. Commons: Thailand – Sammlig vo Multimediadateie D Website vo de Botschaft vo Thailand z Dütschland
Tadschikistan isch ä zentralasiatische Schdaat. D Hauptschdadt vo Tadschikistan isch Duschanbe. Tadschikistan isch ä Hochgebirgsland, wo an Afghanistan, Usbekistan, Kirgisistan und d Volksrepublik China gränzt. Mehr as 70 % vo der Flechi si Hochgebirg. Fascht 50 % vom Schtaatsgebiet liege uf erä Höchi vo 3.000 m über NN oder no höcher. Dr Oschte vom Land wird vom Pamir-Gebirg und em gröschte Deil vom Pamir-Hochland brägt. Dört befindet sich au dr höggscht Bärg vom Land, dr 7.495 m hochi Pik Ismoil Somoni (früehner Pik Kommunismus). Im Norde vom Land erschtreckt sich d Gebirgschetti vom Alai. Nume im üsserschte Norde het Tadschikistan mit em Ferghanatal Diefland Gebiet, wo vom gröschte Fluss vom Land, em Syrdarja, chan bewässeret wärde und wo für intensivi Landwirtschaft bruucht wird. Dr gröscht Deil vom Land cha wäge der Höchi und em Relief nur extensiv mit Vehzucht gnützt wärde. Dr gröschti See isch dr Kara-Kul (380 km²) im Oschte vom Land; wiiteri grossi Seä si der Saressee (~ 80 km²) und der Zorkulsee 38,9 km². Dr gröschd Schtausee isch der Kairakkum-Schdausee (520 km²) am Syrdarja. Commons: Tadschikistan – Sammlig vo Multimediadateie D OSZE z Tadschikistan (engl.) Grundgsetz vo de Republik Tadschikistan Tadschikistan im CIA World Factbook (engl.) Normdate:
Syrie isch ä Schdaat in Vorderasie und Deil vom Maschrek. Syrie gränzt im Süde an Israel und Jordanie, im Weschte an Libanon und s Mittelmeer, im Norde an d Türkei und im Oschte an Irak. Mit rund 185.000 Quadratkilometer isch Syrie ungefähr halb so gross wie Dütschland. Der Name Syrie chunnt us em Griechische, wo dr alt Name Assur übernoh het (Lueg drzue au die antike Provinze Syria Coele, Syria und Syria Palaestina). Die traditionelli arabischi Bezeichnig vom Gebiet isch bis in d Neuziit Bilad asch-Scham und nit Syrie gsi. Syrie isch bis 1918, wo s Osmanische Riich ufglöst worden isch, vo de Osmane regiert worde. Es isch denn aber nid unabhängig worde, sondern Frankriich het s as Völkerbundsmandat verwaltet. 1946 isch die Arabischi Republik Syrie usgrüeft worde. 1958 het es mit Ägypte die Vereinigti Arabischi Republik bildet, wo 1961 noch eme Putsch vo syrische Offizier usenanderbrochen isch. 1963 isch d Baath-Bardei an d Macht cho. 1967 het Syrie am Chrieg gege Israel mitgmacht und d Golanhöchene verlore, wo sithär vo Israel bsetzt si. Sit 1970 het dr Hafiz al Assad d Baath-Bardei beherrscht. Im Jom Kippurchrieg 1973 het Syrie am Aafang militärischi Erfolg gha, isch aber schnäll wider vo
D Republik Korea (대한민국/大韓民國), wo in Oschdasie lit und im allgemeine Südkorea gnennt wird, isch ä Schdaat uf em südlige Deil vo dr koreanische Halbinsle. S einzige Nochberland isch Nordkorea im Norden (243 km Grenzlänge), dr 'sozialistischi' Deil vo Korea. Die beide koreanische Schdaate hai sich 1948 am Afang vom Chalte Chrieg gründet, und d Deilig isch mit em Koreachrieg permanent worde. Im Oschte gränzt Südkorea an s Japanische Meer (in Korea as Oschtmeer bezeichnet), im Süde lit d Koreaschdrooss und im Weschte s Gääle Meer. Dr offiziell Nam isch uf Dütsch Republik Korea, in dr Umgangsschbrooch wird aber meischtens vo Südkorea gredet. Uf Koreanisch heisst s Land offiziell Daehan Minguk (대한민국; 大韓民國; dt.: Grossi Han-Republik). Allgemein wird es in Südkorea aber mit siiner Churzform Hanguk (한국, 韓國, Han-Nation) oder Namhan (남한, 南韓, Süd-Han) in Abgränzig zu Bukhan (북한, 北韓, Nord-Han) gnennt. In Nordkorea wird s Land Nam-Chosŏn (남조선, 南朝鮮, Süd-Joseon) in Abgränzig zu Puk-Chosŏn (북조선, 北朝鮮, Nord-Joseon) gnennt. World Economic and Financial Surveys – World Economic Outlook Database. Internationale Währigsfond, April 2014, abgruefen am 26. November 2015 (änglisch).
D ottava rima, uf Dütsch Schdanze, isch an italiänischi Värsform. Ä Schdrophe isch zsämmegsetzt vo acht Ziile, jedi mit elf Silbe. S Rhiimschema isch 'abababcc'. D ottava rima schdammt uusem schboote 13. und früeche 14. Johrhundert und isch vo de italiänische Dichder in dr Toscana entwicklet worde für religiösi Gedicht, dramatischi Wärk und Troubadourlieder. Dr Giovanni Boccaccio het ottava rima in siine romantische Epe Il filiostro (öbbe 1338) und Teseida (1340-41) bruucht und se zur Schdandardform für die italiänische epische Gedicht gmacht. Berüehmti Bischbil si em Ludovico Ariosto si Orlando furioso (öbbe 1507–32) und em Torquato Tasso si Gerusalemme liberata (1581) wo d Värsform erneueret hai. Im 16. Johrhundert isch si z Schbanie und z Bordugal ufdaucht. Z Ängland isch um 1600 d Ziilelängi vom Edward Fairfax uf zäh Silbe verchürzt worde, won er dr Torquato Tasso übersetzt het. Im 17. und 18. Johrhundert isch d ottava rima dört für Heldeepe bruucht worde. Es het si gröschdi Wirksamkeit im Wärk vom Byron übercho. si Beppo (1818) und Don Juan (1819–24) hai ärnschdhafdi, komödiantischi und ironischi Elemänt kombiniert. Dr Shelley het The Witch of Atlas (1824) in ottava rima gschriibe. Im Dütsche isch si as Oktave odr Schdanze vom Wieland, Goethe,
Dr Paul Wirz (* 29. Meie 1892 z Moskau; † 30. Jänner 1955 z Ulopu (Nöiginea) isch e Schwyzer Ethnolog gsi. Är isch Bürger vo Gälterchinde gsi. Dr Paul Wirz isch dr Soon vom Jakob Wirz, Fabrikant z Moskau, und vo dr Esther Louise Nidecker gsi. In erschter E`e 1912 het är d Elisabeth Wirz vo Gälterchinde ghürote, denn zwöiti E`e 1930 mit dr Hanna Wenige vo Trüningen und dritti E`e 1934 mit dr Erna Liebeck vo Drebkau. Är isch z Moskau und z`Züri in d Schuel gange. An dr ETH z Züri het sich dr Paul Wirz zum technische Fachleerer lo usbilde. Denn het är z Züri und z Basel Etnologi gschtudiert. 1920 het är dr Dr. phil. gmacht und 1928 si Habilitazion gschribe. Scho im Paul Wirz si Dissertazion über s Volk vo de Marind-anim z Nöiginea wird zum ene Schtandardwärk vo dr Völkerkund. Als Privatgleerte isch är vo 1915 bis 1955 fascht jedes Joor uf Reise z Südoschtasie gsi (bsunders z Nöiginea), z Asie, z Indie, z Afrika, in de Mittelmeerländer uf Kuba und uf em Bismark-Archipel. Zwüsche de Reise het är schtändig an wüsseschaftliche Publikazione gschafft, wo sich vor allem dur Exaktheit und Zueverlässigkeit uszeichnet hei.
Dr Jakob Wirz (* 12. Meie 1856 z Gälterchinde; † 23. Meie 1904 z Moskau) isch e Schwyzer Fabrikant gsi. Är isch reformiert und Bürger vo Gälterchinde gsi. Dr Jakob Wirz isch dr Soon vom Leerer Johann Wirz und vo dr Salome Gerster gsi. Är het z Gälterchinde d Primarschuel und z Böckte d Bezirksschuel bsuecht und 1886 d Louise Esther Nidecker vo Basel ghürotet. Yre Soon isch dr berüemti Etnolog Paul Wirz gsi. Dr Jakob Wirz het Bandwäber gleert. Drno het är sich in Kürs bim Verein vo de junge Chauflüt z Basel chaufmännisch lo usbilde. Är het sich in dr Sydenbandwäberei wyterbildet. Wärend dr Wirtschaftskrise, im Joor 1878, isch är nach Moskau usgwanderet und het dört im Betryb, wo im Heinrich Handschin ghört het, e Schtell als Wäbermeischter aagno. Är isch brueflig ufgschtyge und het s 1882 bis zum Gschäftsfüerer brocht. Wo sich dr Heinrich Handschin us Russland zruggzoge het, het är ym si Firma zum ene höchschtprofitable Grossunternäme gmacht. Ab 1885 isch är Teilhaber vo dr Firma worde. Jetz het d Firma Handschin & Wirz gheisse und isch, wo dr erscht Wältchrieg aagfange het, die gröschti Bandwäberei vo Russland gsi. Är isch bis zu sym Läbensändi z
Sri Lanka, bis 1972 Ceylon isch än Inselstaat im Indischen Ozean 31km vor der Südschpitze vom Indische Subkontinent. D Insle wird au Perle vom Indische Ozean gnennt und het ca. 20 Millione Iiwohner. Wäge ihre Lag isch d Insle ä schtrategische Punggt für d Seefahrt zwüsche Wescht- und Südostasie. Si isch eins vo de Zentre vom antike Buddhismus. Hüte isch s Land ä multireligiösi und multiethnischi Nation, in welere näbem Buddhismus vor allem der Hinduismus, s Christentum und der Islam bedütendi Religione si. Dr Buddhismus wird aber vom Schdaat bevorzugt behandelt; so gseht die srilankischi Verfassig vor, ass dr Schdaat für ä Schutz und d Pfläg vom Buddhismus verantwortlig isch. D Singhalese möche dr gröschd Deil vo dr Bevölkerig us. D Tamile, wo vor allem im Norde und Oschde vom Land und in der Hauptstadt Colombo läbe, stelle die gröschdi Minderheit. Anderi ethnischi Minderheite si d Moore, Malaie und Burgher. Heinz Bechert: Buddhismus, Staat und Gesellschaft in den Ländern des Theravada-Buddhismus. Band I: Grundlagen. Ceylon. Hamburg 1966, Nachdruck 1988. Michael B. Carrithers: „Sie werden die Herren der Insel sein“: Buddhismus in Sri Lanka. In: Heinz Bechert, Richard Gombrich (Hrsg.): Der Buddhismus. Geschichte und Gegenwart. München: C.H. Beck ³2008. S. 140–168.
Boccaccio cha si: ä Biographii vom Hermann Hesse, lueg Boccaccio (Hesse) än Opere vom Franz von Suppé, lueg Boccaccio (Oper) än italiänische Episodefilm vom Johr 1962, lueg Boccaccio 70 ä dütsche musikalische Film vo 1936, lueg Boccaccio ä Musical, wo 1975 uf em Broadway ufgfüehrt worden isch, lueg Boccaccio (Musical) ä Fähri, wo am 3. Februar 2006 im Rote Meer gsunke isch, lueg M/V al-Salam Boccaccio 98 ä Krater uf em Blanet Merkur (Koordinate: -80,5°, 30°), lueg Boccaccio (Merkur) Boccaccio isch dr Name vo dene Persone: Boccaccio der Älteri (ca.1467–1524), än italiänische Moler us dr früehe Renaissance Giovanni Boccaccio (1313–1375), än italiänische Schriftsteller vom Humanismus
S Königriich Saudi-Arabie (arabisch المملكة العربية السعودية) isch än absoluti Monarchii in Vorderasie. Saudi-Arabie lit uf dr Arabische Halbinsle und gränzt im Norde an Jordanie, dr Irak und Kuwait, im Süde an dr Jemen und Oman, im Oschde an die Vereinigte Arabische Emirat, im Weschde an s Rote Meer und im Oschde an Persische Golf. Die beide heiligschte Örter vom Islam, d Kaaba in Mekka und s Grab vom islamische Prophet Mohammed in Medina, liige in Saudi-Arabie. Dr Islam isch vo salafitischer Brägig spiilt in Saudi-Arabie ä groossi Rolle, s öffentlige Religionsbild im Land isch bsundrigs stränggläubig und islamisch-konservativ. S Wochenendi isch am Donnschdig und Friitig, so isch der Donnschdiag deilwiis ä Ruhedag und der Friitig ä komplette Ruhedag. Im Königriich gültet noch em Artikel 2 vo siiner Grundordnig die islamischi Ziiträchnig. Hussein Hamza Bindagji: Atlas of Saudi Arabia. Oxford University Press, Oxford 1378 A. H. / 1978 A.D., ISBN 0-19-919101-8. Helmuth Blume: Saudi Arabien. Horst Erdmann Verlag. Tübingen Basel. 1976. Hans Karl Barth, Konrad Schliephake: Saudi Arabien in der Reihe „Perthes Länderprofile“, Klett-Perthes, Gotha und Stuttgart. 1998. Robert Baer: Sleeping With The Devil: How Washington Sold Our Soul for Saudi Crude, Crown, 2003, ISBN 1-4000-5021-9. Gold, Dore: Hatred's Kingdom:
D Philippine sind es Land vo Südoschtasie. Es isch e grossi Inslegruppe odr en Archipel im weschtlige Pazifische Ozean. Dr Archipel, wo vom füüfte bis zum 21. Grad nördligi Breiti und vom 117. bis zum 126. Grad öschdligi Länge goot, bildet dr fümftgröscht Inselschtaat vo der Welt noch Indonesie, Madagaskar, Papua-Neuguinea und Japan. S Südchinesische Meer drennt d Inselgruppe vo Vietnam im Weschte, d Celebessee vo Indonesie im Süde und d Luzonstross vo Taiwan im Norde. D Philippine bestöhn us 7.641 Insle. Vo dene sind aber nume öbbe 880 bewohnt. Nume elf Insle hai ä Flechi vo meh as 2.500 Kwadratkilometer; die gröschte sind Luzon, Mindanao, Samar, Negros, Mindoro, Panay und Palawan; nume tuusig philipinischi Insle sind grösser as ei Kwadratkilometer. Uf es paar Insle vo de Philippine het s Vulkään. Grossi Stedt vo de Philippine heisse: Manila, Cebu City, Davao City, Island Garden Dity of Samal, Quezon City, Tarlac City, Angeles City, Cabanatuan City, San Carlos City, Dipolog City, Cagayan de Oro und Iligan City. dr Vulkan Pinatubo dr Vulkan Mayon Pfahlbaute im Meer The Philippines. Republik der Philippinen, archiviert vom Original am 15. März 2015; abgruefen am 24. März 2015. Highlights of the Philippine Population 2015 Census of
Die Demokratischi Republik Timor-Leste, im Dütschen au as Osttimor bezeichnet, isch ä Inselstaat in Südostasie. Es isch der erscht Schdaat, wo im 21. Johrhundert unabhängig worden isch. Die einzigi Landgränze drennt Oschttimor vom indonesische Weschtdeil vo der Insle Timor, wo zur Provinz Nusa Tenggara Timur ghört, wie au d Insle Alor, wo im Nordweschde lit. Nördlig lit d Insle Wetar und nordöschtlig anderi Insle vo der indonesische Provinz Maluku. Australie lit im Süde, uf der andere Siite vor Timorsee.
S Sultanat Oman, (arabisch سلطنة عمان / salṭanat ʿumān) lit am Südoschtegge vo der Arabische Halbinsle. Es gränzt im Nordweschte an die Vereinigte Arabische Emirat, im Weschte an Saudi-Arabie und im Südweschte an Jemen. Zum Staatsgebiet ghört au d Halbinsle Ruus al-Jibal am Kap Musandam, wo nördlig vom Territorium vo de Vereinigte Arabische Emirat an der Schdrooss vo Hormuz lit, d Exklave Madha, wo vo de Vereinigte Arabische Emirat umschlosse isch und d Gruppe vo de Kuria-Muria-Insle und d Insle Masirah vor der Oschtküschte vom Land. D Küschte wird begränzt vom Arabische Meer im Süde und Oschte und vom Golf vo Oman im Nordoschte. D Schdaatsgränze im Landesinnere si nit exakt feschtgleit. S Land isch ä chli chliiner as Dütschland. Oman isch eins vo de Länder vo der Ärde, wo am dünnschte besiidlet si. Öbb 5% vo der Bevölkerig läbe no as Nomade. Zwüsche 1994 und 2004 isch d Bevölkerig um 1,8% gwaggse. Zum schdiigende Bevölkerigswaggstum in de letschten Johr hai vor allem die usländische Arbetnähmer bidrait: 550.000 (1950) 1.060.000 (1980) 2.340.000 (2003) 34,9% vo der Omaner si 2004 jünger als 15 gsi, die durchschnittligi Läbeserwartig isch im gliiche Johr 75 Johr gsi. Der Adeil vo der schdedtische Bevölkerig isch
Die Demokratischi Volksrepublik Korea (kor. 조선민주주의인민공화국, Chosŏn Minjujuŭi Inmin Konghwaguk), allgmein besser bekannt as Nordkorea, isch ä Schdaat in Oschdasie. Nordkorea umfasst dr nördlig Deil vo der koreanische Halbinsle und isch noch em Kollaps vom Oschdblock eine vo de wenige realsozialistische Schdaate, wo vom Kim Jong-il diktatorisch gregiert wird. Im Süde bildet die demilitarisierti Zone d Gränze zu Südkorea („Republik Korea“), mit welem Nordkorea bis zur japanische Annexion vo Korea 1910 ä gmeinsame Schdaat bildet het. D Deilig vom Land het noch em Zweite Wältchrieg mit der Aufdeilig vo Korea in US-amerikanischi und ä sowjetischi Bsatzigszone agfange, in wele 1948 zwei unabhängigi Schdaate gründet worde si. Si isch mit em Koreakrieg (1950 bis 1953) permanänt worde. Usser an Südkorea gränzt Nordkorea au an d Volksrepublik China und am enä sehr schmale Gränzschdreife au an Russland. Nordkorea schdoht sit öbbe 2000 wäge siiner Wiitergab vo militärische Ragetetechnologie und in letzscher Ziit zuesätzlig wäge siim Atomwaffebrogramm im Blickpunkt vo der Wältöffentlikeit. Z Nordkorea isch d Churzform Chosŏn (kor. 조선, 朝鮮, Korea) gängig. Z Sidkorea, wu Gsamtkorea Hanguk statt Chosŏn gnännt wird, heißt mer dr Nochberstaat Bukhan Z Dytschland, z Eschtryych, in dr Schwyz un z Nordkorea wird offiziäll d Bezeichnig Demokratischi Volksrepublik
Nepal (nepali: नेपाल, Nepāl) isch ä Schdaat in Südasie. Es gränzt im Nordoschde an d Volksrepublik China und im Südweschde an Indie. Nepal isch ethnisch und kulturell ä Minoritätemosaik. Bin erä Volkszelig im Johr 2001 si über 100 verschiidnigi ethnischi Gruppe und Kaschte und meh as 70 unterschiedligi Schbrooche und Dialekt zehlt worde. Die komplexi Gsellschaft isch au no sehr dynamisch. Kaschtegränze si durchlässig. Zueghörikeite zu Ethnie und Kaschte überschniide sich oder hänge vo der Perspektive vom Bedrachder ab. Nepalesischs Ehepaar Nepalesischi Volkstanzgruppe Alti Frau in Nepal Kathmandu Pashupatinath Bhaktapur Changu Narayan Patan Himalaya Himalaya Mustang Mustang Christian Kracht, Eckhart Nickel: Gebrauchsanweisung für Kathmandu und Nepal. Piper-Verlag, München 2009, ISBN 3-492-27564-8. Wolf Donner: Nepalkunde. Menschen, Kulturen und Staat zwischen Monsunwald und Bergwüste. Edition Kathmandu, Bergisch Gladbach 2008, ISBN 978-3-939834-01-4. Johannes Winter, Matthias Becker: Tourismus und innere Konflikte in Nepal – Politische Ökologie als konzeptionelle Bewertungsgrundlage. In: H. Faust, T. Reeh, K. Gee (Hrsg.): Freizeit und Tourismus – Konzeptionelle und regionale Studien aus kulturgeographischer Perspektive. Duehrkohp & Radicke, Göttingen 2004, ISBN 3-9809276-1-X, S. 161–182 (ZELTForum – Göttinger Schriften zu Landschaftsinterpretation und Tourismus, 2). Jürgen C. Aschoff: Tibet, Nepal und der Kulturraum des Himalaya. mit Ladakh, Sikkim und Bhutan. Kommentierte Bibliographie deutschsprachiger
D Mongolei (mongolisch Монгол Улс/Mongol Uls; /mongɣol ulus, wörtlich Mongolische Staat) lit zwüsche Zentral- und Oschdasie und isch ä dünn besiidlete Binneschdaat. Si gränzt im Norde an Russland mit 3.485 km Gränzlängi und im Süde an d Volksrepublik China mit 4.677 km Gränzlängi. In eltere Atlante findet sich no der Name „Üsseri Mongolei“ Bis zur Verfassigsänderig im Juli 1992 het d Mongolei dr Name Mongolischi Volksrepublik gha. Die groossi Mehrheit vo der Bevölkerig vo der Mongolei (ca. 85 %) ghört zum Volk vo de Mongole. D Untergruppe vo däm Volk wärde im Wäsentlige dur ihre Dialekt underschiide. Vor allem im Weschde vom Land (Bajan-Ölgii-Aimag und Chowd-Aimag) läbe Minderheite us verschiidene Turkvölker, wie Kasache und Tuwiner (Urianchai). Zuegwandereti Russe und Chinese läbe vorwiegend in de Schdedt oder as Fachchreft im Bärgbau. Der Adeil vo de Russe isch noch der Demokratisierig allerdings schdark zruggange. Volkszählig 2000, Nationals statistischs Büro vo der Mongolei Normdate: GND: 4040056-6 | LCCN: n80061189 | SUDOC/IdRef: 067107478 | SELIBR: 154398 | VIAF: 128689413
D Maledive (amtlig: Republik Maledive, (divehi: ދިވެހިރާއްޖޭގެ ޖުމުހޫރިއްޔާ, Rajjeyge Jumhuriyya) si än Inselstaat im Südweschte vom Südschbitz vo Indie im Indische Ozean und bschdöhn us mehrere Atoll und 1.190 Insle, drvo si 220 vo Iiheimische bewohnt und 87 anderi wärde für tourischdischi Zwäck gnützt. D Maledive bschdöhn us 99% Wasser und 1% Land. Die 298.842 Iiwohner (Zelig März 2006) vo de Maledive si sunnitischi Muslime. Bedingig für die maledivischi Schdaatsbürgerschaft isch s muslimische Glaubesbekenntnis. Dr Islam isch also Schdaatsreligion. Die maledivischi Schbrooch, Dhivehi, isch em Singhalesische, einer vo de Amtsschbrooche vo Sri Lanka ähnlig.
Laos isch s einzige Binneland z Südoschtasie. S Land gränzt an China, Vietnam, Kambodscha, Thailand und Myanmar. Es het ä Flechi vo 236.800 Kwadratkilometer. D Hauptstadt und au di gröschti Stadt isch Vientiane. Die andere grosse Stedt sii Savannakhet, Pakse, Luang Prabang und Phonsavan. Laos het es tropischs Klima; dr Monsun bringt vil Rääge. D Bevölkerig vo meh weder säggs Millione Lüüt verdeilt sich sehr ungliich über s Territorium. Die gröschti Bevölkerigsdichti het’s i der Ebeni am Mekong, drunder bsundrigs d Region um d Hauptstadt. Die bärgige Gebiet im Oschte und Norde si sehr dünn besiidlet. Weniger als ä Drittel vo der Bevölkerig läbt in Stedt. S gröschte urbane Balligszentrum, Vientiane, het ä Bevölkerig vo öpe 600.000 Lüüt. Z Laos findet me vier grosse Sproochegruppe: Tai-Kadai Mon-Khmer Tibeto-Birmanische Sprooche Hmong-Yao-Sprooche D Amtssprooch vom Land isch s Laotisch. Es git au vil Frömdsprooche im Land, öpe Thai und Vietnamesisch, Französisch und Änglisch. CIA World Factbook: Laos 3. Februar 2008
Dr Emanuel Benjamin Gerster isch e Gälterchinder Eerebürger, Leerer, Aawalt und Politiker gsi. Är isch am 31. Meie 1882 z Gälterchinde uf d Wält cho und am 26. Juni 1968 z Gälterchinde gschtorbe. Är isch reformiert gsi. Dr Emanuel Gerster isch dr Soon vom Ludwig Samuel Gerster, Chaufmaa und dr Salome Bieder gsi. Im Joor 1914 het är d Rosa Elisabeth Gerster vo Gälterchinde ghürotet. Är isch in d Primarschuel z Gälterchinde, d Bezirksschuel z Böckte und drno ins Gymnasium z Basel gange. Dr Emanuel Gerster het z Basel, z Leipzig und z Bärn Jura schtudiert. Bi dr Chambre internationale d'avocat z Paris het är sich als Aawalt wyterbildet und isch au no in d Übersetzerschuel gange. 1910 bis 1956 isch är Bezirksgrichtspresidänt z Sissech und 1911 bis 1958 z Gälterchinde gsi. Ab 1912 isch är Mitglyd vom Gmeinrot Gälterchinde gsi und 1935 bis 1956 Gmeinipresidänt, drno Bürgergmeinipresidänt. 1918 bis 1941 isch är Presidänt vom Baselbieter Kriminalgricht und 1941- bis 1952 Presidänt vo dr Überwysigsbehörde gsi. Är isch Mitglyd und Vizepresidänt vo dr eidgenössische Schätzigskommission vo dr IV gsi. Vill Joor het är als Rächtskundeleerer an dr Schuel vom Chaufmännische Verein z Lieschtel gschafft. 1957 hei yn d Gälterchinder zum
S Emirat Kuwait (arabisch الكويت al-Kuwayt, dütsch au: Kuweit) lit in Vorderasie. Es gränzt im Norde und Weschde an Irak (240 km gmeinsame Gränzverlauf), im Süde an Saudi-Arabie (222 km) und im Oschde an Persische Golf (499 km). D Bevölkerigsschdruktur vo Kuwait isch vom sehr hoche Adeil vo usländische Arbetschreft und vo ihre Agehörige brägt (rund 60 % vo alle Iiwohner). Der Adeil vo de Manne isch mit 57 % dütlig höcher as dä vo de Fraue; 24,5 % vo der Bevölkerig isch 2004 under 15 Johr alt gsi. Kuwait isch eins vo de Länder mit em höggschde Verschdedterigsgrad (2004: 96 %); d Lebeserwartig isch 2004 bei 77 Johr gläge. S Bevölkerigswaggstum isch zwüsche 1994 und 2004 im Durchschnitt 4,1 % gsi. D Amtsschbrooch isch Arabisch, d Umgangsschbrooch vo de Kuweiter unterenander isch Irakisch-Arabisch. Persisch wird in Kuwait as Zweitschbrooch bruucht. D Handelsschbrooch isch Änglisch. Vo de rund zweiehalb Millione Iiwohner si nume öbbe 40 % Kuwaiter (drvo 150.000 bis 180.000 Beduine). Die übrige Iiwohner si us em Iran, Indie, Pakistan, und viele andere – hauptsächlich arabische und südoschdasiatische – Länder zuegwanderet und hai die kuwaitischi Schdaatsbürgerschaft nit. D Zuewanderer si de Iiheimische gegenüber gsellschaftlig benochdeiligt. D Bevölkerig isch überwiegend